Uorangutůn. Urangutůn ("Pongo") – zorta srogich afůw prawych, kere żyjům ino na Borneo a Sumatrze. Mjano "Orangutan" je wźyne uod malajskij godki - "orang" uoznoczo "czowjek", a "hutan" "las". Majům blank duge, czyrwjůne abo brune wosy na cołkim ćele.
Bjotop.
Uorangutany żyjům we familijnych skupinach we dyszczowych lasach, bezmała cołke żyće wysoko na strůmach. Gowům familije je baba. Poradzům skokać mjyndzy strůmůma bez brachjacyjo, to je kolybjyńy śe na ramjůnach.
Jodło.
Żywjům śe roztomajtymi uowocůma a liśćůma. Kej trefjům, żrům tyż chroboki a jajca leśnych ptokůw. Poradzům używać norzyńdźůw, coby zdobyć jodło.